וינזה אנטואן

וינזה לין אנטואן (באנגלית: Vinessa Lynn Antoine; נולדה ב-21 ביולי 1983) היא שחקנית קנדית.

 ראשית חייה 
אנטואן, ילידת טורונטו, גדלה עם אחיה הצעיר והוריה בפרברי טורונטו. היא החלה ללמוד בלט קלאסי בגיל 4. בגיל 18, היא נבחרה למופיעה המצטיינת בטקס פרסי ההישגים השחורים לשנת 1995 ונבחרה לבלות שנה בלהקת המחול האמריקאית אלווין איילי. בשנה האחרונה שלה בלהקה, אנטואן החליטה למקד את לימודיה במשחק. היא ממוצא טרינידדי, ג'מייקני, ומזרח תיכוני.

 קריירה 
אנטואן ערכה את הופעת הבכורה הקולנועית שלה בסרט הדרמה "דמיינו את זה" משנת 1999 בכיכובם של ולרי פרין ומייקל נורי. בין השנים 2001 ל-2002, היא שיחקה בתפקיד חוזר בסדרת הדרמה "אוכל לנפש" של רשת Showtime. בנוסף, אנטואן הופיעה בתפקידי אורח בסדרות: "היחידה" ו-"ReGenesis". בשנת 2008 היא החלה לשחק בתפקיד חוזר בסדרה "הארטלנד". בין השנים 2009 ל-2011 היא הייתה חברה קבועה בצוות השחקנים בסדרת הקומדיה-דרמה של CBC, "להיות אריקה", בתפקיד ג'ודית וינטרס. בשנת 2011 היא שיחקה בסדרה "הייבן" בתפקיד חוזר. בסדרה היא מגלמת את אווי ריאן. בשנת 2014, אנטואן הופיעה בסרט הטלוויזיה "איחור של יום וחסר של דולר" בכיכובו של וופי גולדברג. מאוחר יותר באותה שנה, אנטואן הצטרפה לצוות השחקנים של אופרת הסבון של ABC, "בית חולים כללי" בתפקיד ג'ורדן אשפורד. ב-16 ביולי 2018, אנטואן הודיעה שהיא עוזבת את "בית חולים כללי".

בשנת 2019, אנטואן עשתה היסטוריה כאישה הקנדית השחורה הראשונה שכיכבה בתפקיד ראשי בסדרת דרמה קנדית כשהיא גילמה את עורכת הדין מרסי דיגס בסדרת הדרמה "דיגסטאון" של CBC. הסדרה הסתיימה בשנת 2022, לאחר 4 עונות. בשנה שלאחר מכן, אנטואן גילמה תפקיד חוזר בסדרת הטלוויזיה של נטפליקס, "ג'יני וג'ורג'יה", וכיכבה לצד אמנדה סייפריד בסרט הדרמה "שבע רעלות" בבימויו של אטום אגויאן. בנוסף באותה שנה, היא כיכבה במותחן על שינויי אקלים "כל האבודים" בבימויה של מקנזי דונלדסון. בשנת 2024 היא כיכבה בסדרת הדרמה " תוכנית ב'" של רשת CBC העוסקת במסע בזמן.

 חיים אישיים 
אנטואן היא אם לשני בנים, היא מתגוררת בלוס אנג'לס, קליפורניה שבארצות הברית.

 פילמוגרפיה 
 קולנוע 
שנהפרויקטתפקיד הערות 1996 ברזי אהבה סרט קצר 1999 דמיינו את זה 2021 בועט בדם  ונסה 2023 שבע רעלות רייצ'ל הילד מוול סטריט  סימבה 2024 כל האבודים פני

 טלוויזיה 
שנהפרויקטתפקידהערות1995אנני אומעריצה צעירהסרט טלוויזיה2001–2002אוכל לנפש מוניקהתפקיד חוזר; 3 פרקים2007היחידהבת השבטפרק: "The Outsiders"2008ReGenesis ג'מילה תומפסוןפרק: "Bloodless"2008–2014הארטלנד ניקולתפקיד חוזר; 7 פרקים2009–2011להיות אריקהג'ודית וינטרתפקיד קבוע; 40 פרקים2011הייבןאווידנס אווי ריאןתפקיד חוזר; 9 פרקים2014איחור של יום וחסר של דולר דונטהסרט טלוויזיה2014–2018בית חולים כללי ג'ורדן אשפורדתפקיד קבוע2018NCISשרה ויליספרק: "Keep Your Friends Close"2019המתמחהליאה ג'ורדןפרק: "If Not Now, When?"הדסון ורקס אליסון דניאלספרק: "Trial and Error"2019–2022דיגסטאון מרסי דיגסתפקיד ראשי; 26 פרקים2020חקירה סנדיתפקיד חוזר; 3 פרקים2023ג'יני וג'ורג'יהסימוןתפקיד חוזר; 4 פרקים2023–2024אז תעזור לי טוד אלכס2024תוכנית ב' מיה קולמןתפקיד קבוע; 6 פרקיםהאנטומיה של גרייסקיי ויליאמסתפקיד חוזר

 פרסים ומועמדויות 
+שנהמסגרתקטגוריהעבודה מועמדתתוצאהסימוכין1995פרסי ההישגים השחוריםהמופיעה המצטיינתוינזה אנטואן2020פרסי ACTRAהשחקנית הטובה ביותר בתפקיד ראשידיגסטאוןפרסי נובה סקוטיהההופעה הטובה ביותר2021פרסי ACTRAפרסי המסך הקנדיםהשחקנית הטובה ביותר בתפקיד דרמטי מוביל2022פרסי ACTRAההופעה הטובה ביותר

 קישורים חיצוניים 


 הערות שוליים 

קטגוריה:קנדים ממוצא ג'מייקני
קטגוריה:קנדים ממוצא טרינידדי
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1983
קטגוריה:קנדים שנולדו ב-1983